Ilisimatusarfimmi siulersuisut ataatsimiinnerannik eqikkaaneq

Septembarip 28-at 2017 nal. 14:00-18:00

Campus Ilimmarfik, Videokonferencelokalet

*Najuuttut: Minik Rosing, Karo Thomsen, Anne Marie Pahuus, Flemming Nielsen, Malik Hegelund Olsen, Malan Marnersdóttir, Mariia Simonsen, Aka Bendtsen, Nivi Møller-Sørensen, Ross A. Virginia (via BlueJeans), Suzanne Møller, Henriette Rosing, Mette Barslund, Otto Mikaelsen (Imm. 6 ilanngullugu) aamma Clement S. Sonne-Schmidt*

|  |  |  |  |
| --- | --- | --- | --- |
| Imm. Nr. | Ullormut oqaluuserisassat | Bilagit | Eqikkaaneq |

# Aalajangersimasumik sammisassat

|  |  |  |  |
| --- | --- | --- | --- |
| 1 | Ullormut oqaluuserisassanik akuerinninneq |  | *Oqaaseqarfigineqanngilaq* |
| 2 | Attuumassuteqassusermik nalornissuteqarneq  naleqq. siulersuisut suleriaasissaat § 20 imm. 2 siulersuisunut ilaasortat pisussaaffigaat sapinngisamik siusinnerpaamik siulersuisunut paasissutissiinissartik attuumassuteqannginnertik pillugu taamatut pisoqassagaluarpat naleqq. suliassat suliarineqartarnerat pillugu inatsimmi aalajangersakkat.. |  | *- Erseqqissarneqarpoq pitsaassasoq pissutsit taakku immikkoortumi tamatumani eqqaaneqarpata eqikkaanermut ilanngullugit – aamma nalunaaruteqarpallaarneq nalunaarutikippallaarnerminngarnit pitsaanerussasoq.*  *- Tamatuma saniatigut isumaqatigiissutigineqarpoq siulersuisunut ilaasortat tamarmik pissutsinik attuumassuteqartutut isigineqarsinnaasunik nalunaarsukkaminnik nassiussissasut.*  *- Attuumassuteqarnermut skemaliami mailadressemi Mettep mailia atornagu Henriettep mailia atorneqassaaq* |
| 3 | Maajip 29-anni 2017-imi kingullermik ataatsimiinnermik eqikkaanermik akuerinnillunilu atsiorneq |  | *- Isumaqatigiissutigineqarpoq suleqatigiit ataatsimiinnermi kingullermi pilersitat qanittukkut ataatsimiissasut.*  *- Suleqatigiit, Kommunemik suleqateqarnissamik isumaqatigiissut: Mariia, Minik, Aka, Malik* |
| 4 | Siulittaasumit nalunaarutit |  | *- Miniup eqqaavaa Hindsgavl-gruppemi issittumi ilisimatuutut misissuinermik eqqartuisoqarsimasoq Videnskabsministeriamillu saqqummiussisoqarsimasoq forskningshub-imik pilersitsinissamut tunngasumik.* |
| 5 | Rektorimit nalunaarutit |  | *- Suzannep bilagi ”Rektorimit nalunaarutit” sammivai*  *- Ph.d.-nngornianut tunngatillugu eqqaaneqarpoq nalunaarsukkat universitetip nittartagaani nanissaasut (*<http://da.uni.gl/uddannelse/phd-skole/phd-studerende.aspx>).  *- Ph.d.-nngorniarfik ph.d.-tut suliniummik aningaasaleeqataassuteqarnikkut tapiissuteqassaaq, taamaalillunilu ph.d.-nngorniarfimmi pisortaq atuarfimmi suliassakillisarneqarsinnaavoq.*  *- Kingusinnerusukkut ph.d.-nngorniarfiup suliaanik nassuiaalluartoqarnissaa kissaatigineqarpoq.*  *- Ilinniartitsisunngorniarfimmi ilinniakkanut pilersaarummut nutaamut tunngatillugu siulersuisut kissaatigaat rektorip pilersaarusiorneq malinnaaffigilluassagaa. Tamatuma saniatigut rektori piffissamik pilersaarut malinneqarnersoq novembarillu 8-anni killigitinneqartoq eqqortinneqarnersoq pillugu siulersuisunut paasissutissiissaaq.*  *- 2017-imi ilinniartunik tigusinermut tunngatillugu oqallisigineqarpoq tiguneqartartut qanoq amerlisarneqarsinnaanersut, ingammik kandidatinngornianut tunngatillugu.*  *- Tullissaanik ataatsimiinnissami tamanna eqqartoqqinneqarsinnaavoq, immaqa statistikkimik takussutissiilluni ilinniakkaminnik naammassinnittartut qanoq amerlatiginersut. Tamatuma saniatigut siulersuisunut ilaasortat tamarmik immikkut eqqarsaatigisariaqarpaat kisitsisit qanoq pitsanngorsarneqarsinnaanersut – inuit qanoq aallartinnissamut naammassinninnissamut qanoq kajumissisinneqarsinnaanersut.*  *- Akap eqqaavaa Ili Ili spørgeskemat atorlugit ilinniartunik misissuisitsiniartoq taakkua kandidatinngornissamut tunngatillugu eqqarsaataannik paasiniaalluni.*  *- Campusimik alliliinermut tunngatillugu Minik naalakkersuisoqarfimmi pisortamik IKIIN peqatigalugu ataatsimeeqateqarnermik eqqartuivoq.*  *- Siunissami IKIIN aalajangersimanerusumik ataatsimeeqatigineqartassaaq sulinissamut pilersaarusiornissaq siunertaralugu.* |
| 6 | Aningaasaqarneq – Perioderegnskab + Missingersuutit. |  | *- Suzanne Mettelu paasissutissiipput naatsorsuutit ataatsimut isigalugit ajorpasinngitsut.*  *- Ilisimatusarfinni pisortaasut suleqatigalugit aningaasanik Teologiimeersunik (atuinikiffiusumi) atorneqanngitsunik Tolkningimut (atuivallaarfiusumut) nuussisoqassaaq. Imaanngilarli immikkoortortat ilaat sammisassanik unitsitsisoqassasoq, aningaasanik atuisimanngitsoqarmat.*  *Ilinniartitsisunngorniarfimmi atuivallaartoqarsimavoq aaqqissuusseqqinnermik pissuteqartumik. Atuivallaarneq tamanna qullersanit akilerneqassaaq.*  *- Ilinniartitsisunngorniarfiup immikkoortortaani marlunni (Korte Lærerkurser aamma AD-Master) aningaasanut atorneqanngitsunut tunngatillugu periarfissat oqallisigineqarput.*  *- Sanaartornermik ingerlatsinermut tunngatillugu Mettep eqqaavaa Namminersorlutik Oqartussanit illuutigineqartut tamarmik qanoq issusiinik nalunaarusiortoqarsimasoq. Tamatuma saniatigut ilinniartitsisunngorniarfiup illuutaani oqummik misissuissanngortitsisoqarpoq. Aammalu Ilinniarfissuarmi fysikkertitsiviit pitsanngorsarneqassapput. Aamma innaallagialerisussanik ussissaasussanillu aggersaasoqarpoq.* |

# Ataatsimiinnermik kingullermik malittarinninneq

|  |  |  |  |
| --- | --- | --- | --- |
| 7 | University of Deakinip ataatsimeersuartitsinera  Universiteti nunap inuii pillugit ataatsimeersuartitserusuppoq, Brittalu attavigineqarsimavoq |  | *- Minik Deakinimut ambassademullu attaveqarsimavoq. Kingorna taakku Brittamut attaveqartussanngortinneqarput. Qanoq pisoqarnissaa utaqqineqarpoq.* |
| 8 | Ataatsimeersuarneq ”Future Greenland”  Kingullermik ataatsimiinnitsinniilli arlaannik pisoqarpa? |  | *- Siunertarineqarpoq sukkanerpaamik taamatut qulequtalimmik ataatsimeersuartitsisoqarnissaa.*  *- Rektorip nutaap akisussaaffigissavaa tamatuma aaqqissuunneqarnissaa* |
| 9 | Campusimik alliliineq  Fondinit aningaasaliissutinut tunngatillugu arlaannik pisoqarpa il.il.? |  | *- Aka eqqaavaa Ili Ili misissuisoq illoqarfimmi ilinniartut katerittarfissaannik pilersitsivissamik*  *(- Campusimik alliliineq sukumiinerusumik sammineqassaaq immikkoortumi 5-imi)* |
| 10 | Ataatsimiinnerni atortunik pitsanngorsaaneq |  | *- Immikkoortoq una teknikkilerisunut suliassanngortinneqarpoq. Imaassinnaavoq nipilukkunnaarsinneqarsinnaasoq mikrofoni annoraaminermik allequtaliinnarlugu.* |
| 11 | Ilinniartut nunani tamalaaneersut  Ilinniartunut inissianut amerlanerusunut, faginut tuluttuunut nunanullu tamalaanut tunngatillugu ineriartornerit |  | *- Amerikamiut ambassadeata neqeroorutigaa akeqanngitsumik tuluttut pikkorissartitsinissaq. Taamatuttaaq neqeroorutigaa professioninik ilinniakkat USA-mi aningaasanik ikiorsiissutisisinnaasut. Dr. Jennifer Mercer upernaaru Nuummut tikissaaq suliniutit taakku tunngavilerneqarnissaat sulissutigiartorlugu.*  *- Ambassade Fulbrightilu peqatigalugit aamma eqqartorneqarput 2019-imiit Amerikamiunik inuusuttunik universitetimut tikisitsinissamut periarfissat støttepersonitut sulisinnaasunik – tuluttuumi aammali tuluttut faginik ineriartortitsinermi.* |
| 12 | Rektorip ilitsersuussutai  Kingullermik ataatsimiinnermi rektorip ilitsersuussutaanut ilassuteqarneq |  | *- Isumaqatigiissutigineqarpoq quppernermi siullermi immikkoortumi kingullermi missingersuut ”akademiske sager” atornagu ”akademiske anliggender” atorneqassasoq.*  *- Taamaalilluni tamatuma saniatigut studiechefi rektorimeersunik suleqartarunnaassaaq. Tamanna atuuppoq taamaallaat prorektorimut direktørimullu tunngatillugu.*  *- Aammattaaq ilanngunneqassaaq rektori ilinniartitsinermi avatangiisit isumassarsinartuullutillu kajumissinarnissaannik tapersersuissasoq.*  *- Qaammatit pingasukkaarlugit missingersuutinik malittarinninneq trimesterikkaarlugit malittarineqartalissapput suleriaasissamut naleqqunniassammat.* |
| 13 | Isumaginninnermut siunnersortinngorniarfimmik allamut nuutsitsinneq  Siulersuisut ilinniakkap allamut nuunneqannginnissaanut tunngatillugu sulisunik tamakkiisumik tapersersuipput Naalakkersuisullu siulittaasuannut oqaaseqaasiussallutik. |  | *- Isumaqatigiissutigineqarpoq massakkorpiaq pisariaqartinneqanngitsoq tamatuma eqqartorneqarnissaa.* |

# Oqallisigisassat

|  |  |  |  |
| --- | --- | --- | --- |
| 14 | Rektori nutaaq  Ullup siuliani atorfinitsitsinissamut oqaloqateqartoqarpoq |  | *- Atorfinitsitsinermi ataatsimiititaliaapput Minik, Malik, Bolethe, Aka aamma Flemming.*  *- Siulersuisut konsulentfirmamik ikiorteqarsimapput atorfinitsitassanik inuttullu piginnaasanik naliliinissamut.*  *- Ilisimatusarfiup periusissaanut tunngatillugu ineriartortitsinissamik isumaqatigiissusiornissaq eqqartorneqarpoq*  *- Erseqqissarneqarpoq ineriartortitsinissamik isumaqatigiissut rektorip ilitsersuussutaanut taartaanavianngitsoq, taakkuli ataatsimut rektorip sulineranut tunngaviulluassasut.*  *- Atorfinitsitsinermi atugassarititat eqqartorneqarput.* |
| 15 | Ilinniarfissuarmi nutarterineq  Nivi Møller-Sørensen Ilinniarfissuarmik nutarterinissamut periarfissat oqallisigerusuppai – aaqqiipallaannartarnani. Tamatuma saniatigut aamma illup allanngutsaaliuganngortinneqarsimanersoq, tamatumalu iluarsaanissamut periarfissanut qanoq sunniuteqassanera, misissorneqarsinnaavoq. |  | *- Mette nassuiaavoq Namminersorlutik Oqartussat illuutigigaat, taamaattumillu Ilisimatusarfik taakkuninnga iluarsaanissamik aningaasaliiffigineqarnissamillu qinnuteqartussaasoq, naak tamatumunnga atugassanik annikitsuinnarmik missingersuusiortoqarsimagaluartoq. Taamaattumik aaqqiissutissaq ajornannginnerusoq tassaavoq ataasiakkaarilluni iluarsaanissaq namminerlu aningaasartuutigisinissaa. Aamma massakkut aaqqiissutissiarineqartut sukumiinerupput aaqqiissutissapalaaginnarnatik – aningaasartuutigisatsinnilli sippuissanngillat.* |
| 16 | Suleriaasissamik eqqartuineq  Siulersuisut suleriaasissaanni §25-mi aalajangersarneqarpoq suleriaasissaq ukiut tamaasa eqqartorneqartassasoq |  | *- § 12,4-mi erseqqissarneqarpoq siulersuisut eqqumaffiginerussagaat eqikkaanernik atsiuinissartik, maannamiillu quppernermik atsiorfissamik ilanngussisoqartassasoq ataatsimiinnermi atsiortoqarniassammat.*  *- § 23,2-mut tunngatillugu ”trisemester” ”trimester”-imut allanngortinneqarpoq* |

# Tullissaanik oqallisigisassat

|  |  |  |  |
| --- | --- | --- | --- |
| 17 | Siulersuisut imminnik nalilersuinerat  Siulersuisut suleriaasissaanni §24-mi aalajangersarneqarpoq siulersuisut ukiut tamaasa oqaatsit atorlugit imminnik nalilersuisassasut. |  | *- Minik: Tullissaanik ataatsimiittoqannginnerani siulersuisunut ilaasortaasut tamarmik siulersuisut suliaannik naliliissummik allagaqassapput Henriettemullu nassiullugu. Henriettep katersussavai Minimmullu ingerlateqqillugit.* |

# Eqikkaanermik atsiorneq

|  |  |
| --- | --- |
| Siulittaasoq Minik Rosing |  |
| Siulittaasup tullia Karo Thomsen Fleischer | *Atsiorneq* |
| Aka Bendtsen | *Atsiorneq* |
| Anne Marie Pahuus | *Atsiorneq* |
| Bolethe Olsen | *Atsiorneq* |
| Flemming Nielsen | *Atsiorneq* |
| Malik Hegelund Olsen | *Atsiorneq* |
| Malan Marnersdóttir | *Atsiorneq* |
| Mariia Simonsen | *Atsiorneq* |
| Nivi Møller-Sørensen | *Atsiorneq* |
| Ross A. Virginia | *Atsiorneq* |
|  | *Atsiorneq* |